als_Latn dik_Latn sag_Latn
(I plotësuar) Bleoni gjashtë vjeçar arriti të ndjekë vetëm një gjysmëvjetor të klasës së parë. Ai nuk mund të shkojë në shkollë më sepse tani e ka rënduar sëmundja prej së cilës vuan që kur ishte shtatë muajsh.
Bleon Tërstena nga Ferizaj, ka probleme me boshtin kurrizor. Familja e tij ka kërkuar shërim për djalin e vogël në shumë vende. Por deri tani, asnjë mjekim që i është bërë, nuk ka rezultuar me shërimin e tij.
Bleoni ka nevojë të provojë shërimin jashtë vendit. Prindërve të tij, mjekët u kanë thënë që Bleoni të provojë shërimin e tij në Francë.
Por, familjes Tërstena tashmë i janë shterrur të gjitha mundësitë. Ata nuk kanë më para. Kërkojnë ndihmë nga qytetarët.
Nënës së Bleonit të vogël, Valdetes, tashmë i ka humbur shpresa. Madje ajo thotë se veç janë dorëzuar, nuk dinë se çfarë të bëjnë më.
KosovaPress ka vizituar familjen Tërstena, ku nëna e Bleonit rrëfen ankthin të cilin po e jetojnë, duke mos pasur mundësi ta shërojnë djalin e tyre 6 vjeçar.
Bleoni ka pesë vite që vuan nga kjo sëmundje. Nëna e tij, Valdete rrëfen për kohën kur ka filluar të vërejë problemet shëndetësore tek djali I saj I vogël.
Ajo tregon se shumë e herë e ka pasur djalin për kontrolle të ndryshme jashtë vendit. Edhe në Turqi e kanë dërguar përmes Ministrisë së Shëndetësisë, por kot, nuk ka gjetur shërim.
Përveç dhimbjeve që po i përjeton Bleoni nga sëmundja që ka, ai tani ka filluar edhe të njehët keq emocionalisht. As në shkollë nuk po mund të shkojë më.
Bleoni ishte nxënës i klasës së parë. Por iu deshtë ta ndërprente pasi gjendja e tij u përkeqësua.
Mundësitë e familjes Tërstena për shërimin e djalit të tyre pothuajse nuk ekzistojnë më. Shpresa e vetme e tyre tani janë qytetarët qëllim mirë të Kosovës dhe ata të diasporës.
Nëna e pashpresë lutë të gjithë ata që kanë mundësi, t’i ndihmojnë Bleonit që të provojë shërimin e tij në Francë.
Numri i personave që kërkuan ndihmë për shërim jashtë vendit nga Ministria e Shëndetësisë, gjatë vitit 2014, ishte mjaftë i madh.
Deri më 1 dhjetor të vitit 2014, Ministria e Shëndetësisë ka pranuar 1734 aplikacione nga personat të cilët kanë pasë nevojë për trajtim mjekësor jashtë Qendrës Klinike Universitare të Kosovës. Ndër ta edhe personat të cilët kanë kërkuar ndihmë për trajtim jashtë vendit.
Faik Hoti, zëdhënës për informim në MSh, thotë për KosovaPress, se krahasuar me vitin 2013, gjatë vitit 2014 arritën të ndihmojnë më shumë persona të prekur nga sëmundje të ndryshme e që kishin nevojë për mjekim jashtë vendit.
Personave që kanë nevojë për mjekim jashtë vendit, iu doli në ndihmë edhe shoqata “Rotary Club”. Por, ata mund të ndihmojnë vetëm fëmijët e lindur me probleme në zemër.
Doktori Mazllom Belegu anëtar i shoqatës “Rotary Club”, tregon për KosovaPress, se gjatë vitit 2014 kanë arritur të ndihmojnë 19 fëmijë.
“Rotary Club” bënë identifikimin e personave që kanë më shumë nevojë për trajtim jashtë vendit, dhe në bashkëpunim me Ministrinë e Shëndetësisë dhe repartin e pediatrisë dërgon ata fëmijë për shërim.
Gjatë vitit 2014, personat që kanë pas nevojë për trajtim mjekësor jashtë vendit, kanë qenë raste të ndryshme për sa i përket llojit të sëmundjes.
Pjesa më e madhe kanë qenë të prekur me sëmundjet e kardiologjisë invazive, kardiokirurgjisë, ortopedisë dhe sëmundjet e ndryshme malinje si leukemitë.
Pas interesimit të shumë personave që ti ndihmojnë familjes, po publikojmë xhirollogarinë bankare të tyre.
TEB KXKPR
Valdete Terstena 20-13-0000-857-069-09
Ferizaj
Si dhe mund ta kontaktoni në numrin e telefonit : 044 871 611 (Valdete Terstena, nëna e Bleonit)
Apo edhe mund ta kontaktoni në rrjetin social duke kërkuar ‘Bleoni 6 vjecar’.
...lajmi i plotë është në sistemin me parapagim.
Ndalohet rreptësisht marrja dhe shpërndarja ne media, portale. .. pa autorizim paraprak me shkrim nga A.P.L. KosovaPress.
Kontakt: parapagimi@kosovapress.com, tel: +37744966167.
Të gjitha të drejtat e rezervuara nga A.P.L. KosovaPress- COPYRIGHT
Ministria e Bujqësisë, Pylltarisë dhe Zhvillimit Rural do të vazhdojë të mbështesë gratë...
Gjatë rritjes së fotografisë është shumë e rëndësishme se çfarë do të shihni. Janë dy...
Miss Britania Shelby Tribble nga Plymouthi është përballur së fundmi me kritikat e përdoruesve...
als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn kab_Latn nno_Latn hat_Latn als_Latn als_Latn als_Latn als_Latn als_Latn als_Latn als_Latn als_Latn als_Latn